ufal/npfl147 huggingface dataset:
# Shagya araber
Shagya araber er en hest som er en allsidig ride- og kjørehest.

## Rasebeskrivelse/historikk
Shagyaaraberen er avlet frem fra fullblodsarabere ved utvalg for å få en større hest med mere masse og kraftigere fundament enn fullblodsaraberen. Rasen har sitt utspring fra det Østerrikske/Ungarske keiserriket, og er stambokført siden 1789. 
De første shagya-arabere kom til Norge i 1972, og i den første importen var det 5 drektige hopper, og 1 hingst. Innenfor Norsk Araberhest Forening (NAHF) ble det i 1985 opprettet en egen avdeling for shagyaarabere; NAHF’s Shagyaavdeling. Foreningen har i dag registrert om lag 100 hester. Til sammen finnes det mellom tre og fire tusen shagyaarabere i verden. 
Shagyaaraberen skal være vakker og utsøkt med et uttrykksfullt hode, som tydelig viser araberen. Profilen kan være svakt konkav eller rett. Øynene skal være uttrykksfulle og ikke for små. Man ønsker en velformet ridehesthals, velmarkert manke, god, skrå skulder, frie albuer og en muskuløs sterk rygg. Krysset ønskes passe langt og hellende, med god muskelstyrke, og halen høytbærende. Beina skal være korrekte, kraftige og tørre, med godt markerte ledd og velformede høver.

## Bruksområde
Shagyaaraberen benyttes i konkurranser i distanse, dressur, feltritt, sprang og kjøring, men er også en trivelig hobby- og familiehest.

## Farge
Den dominerende fargen er skimmel, men i Norge har vi også brune, sorte og røde hester.
På bakgrunn av at de skimlede hestene har disposisjon for en spesiell hudsykdom, ønsker man i særlig grad å benytte fargede hester i avlen. 

## Høyde
Mankehøyden ønskes mellom 150 og 165 cm. Mindre shagyaarabere finnes naturligvis, men kårede hingster skal være 154 cm eller høyere i mankehøyde, og med et minimum pipemål på 18 cm.
# 192 f.Kr.
| Begivenheter i 192 f.Kr. |
| ------------------------ |
| Dødsfall – Fødsler       |
| Ledere                   |
| Statsledere              |
# Thailands ambassade i Oslo
Thailands ambassade i Oslo (thai: สถานเอกอัครราชทูตไทย ณ กรุงออสโล) er Kongeriket Thailands diplomatiske representasjon i Norge, i Eilert Sundts gate 4.
Ambassaden har siden 1998 holdt til i en leiegård som ble tegnet av Einar Smith og oppført i 1886.
Ambassadør fra 13. juni 2024 er Nitivadee Manitkul.
# Ester Ringnér-Lundgren
Ester Ringnér-Lundgren (født 4. oktober 1907, død 26. juli 1993) var en svensk lærer og forfatter av barne-og ungdomsbøker. Hun brukte noen ganger pseudonymet Merri Vik. Bøker om Lotte (original Lotta) ble utgitt av Stabenfeldt A/S. 28 av 47 titler kom ut på norsk. Tuppen & Lillemor-klubben.

## Bøker i utvalg
- Det er Lotte, så klart!
- På'n igjen, Lotte!
- Utrolige, Lotte
# Det norske Skogselskap
| Artikkelen inngår i serien om Skogbruk                                             |
| ---------------------------------------------------------------------------------- |
| Tømmerlunne                                                                        |
| Produkter                                                                          |
| Skog • Tømmer • Sagbruk • Trelast • Treforedling • Papirmasse • Ved                |
| Skog                                                                               |
| Barskog • Gran • Furu • Bjørk • Gammelskog • Urskog • Bonitet • Hogstklasse        |
| Skogsdrift                                                                         |
| Hogst • Foryngelse • Bærekraftig skogbruk • Tømmerfløting • Skogsmaskin • Motorsag |
| Skogbruk i Norge                                                                   |
| Norges skoger • Norges Skogeierforbund • Norskog • Det norske Skogselskap          |

Det norske Skogselskap er en landsomfattende medlemsorganisasjon med 7300 medlemmer, organisert i 16 fylkesskogselskap. Skogselskapet ble stiftet 26. september 1898 på initiativ av Axel Heiberg.
Ut fra visjonen at alle mennesker skal få oppleve skogen som en verdifull kilde til livskvalitet, har skogselskapet som mål å fremme forståelse for skogens mangesidige betydninger, og arbeide for et godt skogbruk. Administrerende direktør i Det norske Skogselskap er Helene Nygaardsvik Ruud.
# Sean Kerly
Sean Robin Kerly (født 29. januar 1960 i Whitstable), britisk landhockeyspiller som deltok i de olympiske leker 1984 i Los Angeles, 1988 i Seoul og 1992 i Barcelona.   
Kerly ble en olympisk mester i landhockey under OL 1988 i Seoul. Han var med på det britiske laget som vant landhockeyturneringen foran Vest-Tyskland og Nederland. Storbritannia vant semifinalen med 3-2 over Australia og finalen over Vest-Tyskland med 3-1. Kerly spilte sju kamper og scoret sju mål i OL-turneringen.

## OL-medaljer
- 1988  Seoul -  Gull i landhockey, menn  Storbritannia
- 1984  Los Angeles -  Bronse i landhockey, menn  Storbritannia
# Ingeborg Midttun
Ingeborg Olava Midttun (1930–2023) var en norsk politiker og offentlig tjenestekvinne.
Hun hadde administrative stillinger i Luftforsvarets overkommando og Hærens forsyningskommando. I 1980 ble hun førstekonsulent i Forbruker- og administrasjonsdepartementet.
Hun var medlem av Oslo bystyre 1984–1987, medlem av skolestyret og formann i bydelsutvalget for Bøler, Bogerud og Rustad, som representant for Høyre. I 1985 ble hun byråd for personal- og organisasjonssaker i Oslo kommune under byrådsleder Hans Svelland. Hun gikk ut av byrådet, som hittil bare hadde utgått fra Høyre, idet Fremskrittspartiet ble med i et byrådssamarbeid ved årsskiftet 1987/1988.
I 1988 ble hun personalsjef, senere fungerende administrasjonssjef i Nordstrand bydelsforvaltning i Oslo kommune.
Midttun ble, som pensjonist, valgt inn i bydelsutvalget for Nordstrand for perioden 2007–2011. Hun meldte seg ut av Høyre i 2010 og satt resten av perioden som uavhengig representant.
Hun giftet seg i 1955 med ingeniør Lars Erling Midttun (1926–2006).
# Øyvind Grøn
Øyvind Geelmuyden Grøn (født 1944) er en norsk fysiker. Han er professor ved Oslomet – storbyuniversitetet og professor II ved Universitetet i Oslo.
Han studerte realfag ved Universitetet i Oslo, ble meteorolog og lektor i 1973. Han forsvarte doktorgraden i fysikk ved universitetet i Oslo 1990 på en avhandling om frastøtende gravitasjon. Han mottok Høgskolen i Oslos pris for forskning og utvikling, FoU- prisen, i 2004 og Høgskolen i Oslos formidlingspris i 2010.

## Faglig profil
Grøn har forsket innenfor områdene generell relativitetsteori, kosmologi og klassisk elektromagnetisme. Han har kastet nytt lys over temaer som tvillingparadokset, fysikken i roterende referansesystemer.  og frastøtende gravitasjon knyttet til vakuumenergi. Sammen med professor Erik Eriksen ved Universitetet i Oslo har han også utforsket egenskapene til  elektromagnetiske felter produsert av akselererte ladninger. De har særlig vist hvordan tyngden påvirker slike felter. Grøn har også funnet nye løsninger av likningene i Einsteins relativitetsteori som beskriver tidrom der det er mulig å reise bakover i tid.  I mange arbeider har Grøn hatt fokus på relativistiske universmodeller. Han har blant annet vist at det er mulig å tolke de kosmiske observasjonsdataene slik at man ikke behøver å innføre mørk energi for å forklare dem.
Sammenhengen mellom gravitasjon og tid og mellom gravitasjon og entropi er også et av de områdene Grøn interesserer seg for, noe som har resultert i flere artikler om dette temaet. Han har også studert Kaluza-Klein teori som representerer en geometrisk forening av elektromagnetisme og gravitasjon. Ifølge denne teorien er verden femdimensjonal med en kompakt romlig dimensjon som har så liten utstrekning at vi ikke greier å observere den direkte. Elektrisk ladning skyldes bevegelse rundt den kompakte femte dimensjonen. Grøn har vist at det elektriske feltet rundt en ladning er projeksjonen av det relativistiske draggingfeltet på grunn av en partikkels bevegelse rundt den femte dimensjonen inn i vårt  firedimensjonale  tidrom
Grøn har skrevet tre bøker om relativitetsteorien.
# Surkhet lufthavn
Surkhet lufthavn er en flyplass I  Surkhetdistriktet I Nepal (IATA: SKH, ICAO: VNSK). Flyplassen er et viktig knutepunkt i det sentrale Nepal. Den ligger fem kilometer fra  byen og blir stundom kalt Birendranagar lufthavn. Flyplassen benyttes av Nepals flystyrker, «Nepalese Army Air Service».

## Ulykker og hendelser
- Den 17. juli 2002 havarerte en Twin Otter fra Skyline Airways i en furuskog i en høyde på 2 500 meter og traff noen trær. Flyet hadde tatt av fra Surukhet 18 minutter tidligere for Jumla, da ulykken hendte ti kilometer nord for flyplassen i Gargare Danda Hill. Alle ombord, to passasjerer og to besetningsmedlemmer omkom.[1][2]
- Den 26. mai 2010 måtte en Twin Otter fra Tara Air gjøre vendereis og nødlande, etter at døren gikk opp før flyet nådde marsjhøyde. Flyet var på vei til  Talcha lufthavn i Rara nasjonalpark med 18 passasjerer og tre besetningsmedlemmer.

Representanter for Tara Airlines opplyste at flyverten hadde klart å lukke døren umiddelbart.
# Adam Imer
Adam Imer (født 18. august 1989) er en brasiliansk landhockeyspiller.
Han representerte Brasil under Sommer-OL 2016 i Rio de Janeiro, der han endte på tolvteplass med det brasilianske landslaget.
# Steve Upton
Steve Upton (født 1946) er en britisk musiker. Han er kjent som trommeslager for bandet Wishbone Ash, som han var med på å grunnlegge sammen med bassist og vokalist Martin Turner i 1969. De hadde sin første spillejobb i november samme år i rådhuset til Dunstable.
Upton begynte å spille trommer for flere amatørbluesband i Sør-England som ikke klarte å ta steget opp. Det første bandet kalte seg «The Scimitars» og var populære i Torquay. Da dette bandet ble oppløst ble Steve Upton med et annet bluesband på en turné i Tyskland, som ble oppløst under turen. Steve returnerte da til England hvor han ble kontaktet av Martin Turner som søkte en trommeslager. Sammen grunnla de Wishbone Ash.
Steve Uptons fungerte i tillegg til trommeslager også som manager for bandet og tok seg av den daglige driften. Hans musikkstil var influert av jazz og han var betegnet som kreativ med intrikate taktskifter og kraftfulle trommesoloer. Han gikk etterhvert fra denne stilen og fikk en hardere og mer presis stil som han beholdt til han sluttet i bandet i 1990. Upton ble i bandet i 21 år før han bestemte seg for å forlate musikkbransjen. Han administrerer nå slottet til musikkagenten Miles Copeland i Sør-Frankrike.
# Liste over statsledere i 720 f.Kr.
Liste over statsledere inneholder statsoverhoder, regjeringsledere og andre ledere som styrer over selvstendige stater og territorier i 720 f. Kr.

## Europa
- Argos
  - Monark – Feidon, basileus av Argos (748 f.Kr.–703 f.Kr.)
- Athen
  - Øverste dommer – Hippomenes, arkon av Athen (723 f.Kr.–713 f.Kr.)
- Makedonia
  - Monark – Tyrimmas, basileus av Makedonia (mytisk) (749 f.Kr.–701 f.Kr.)
- Roma
  - Monark – Romulus, konge av Roma (753 f.Kr.–717 f.Kr.)
- Sparta
  - Monark –
    1. Alkmenes, basileus av Sparta (739 f.Kr.–700 f.Kr.)
    2. Nikander, basileus av Sparta (749 f.Kr.–720 f.Kr.)


## Midtøsten og Nord-Afrika
- Assyria
  - Monark – Sargon II, konge av Assyria, Sumer og Akkad (722 f.Kr.–705 f.Kr.)
  - Ammon
    - Monark – Paduel, konge av Ammon (725 f.Kr.–676 f.Kr.)

  - Gurgum
    - Monark – Tarhulara, konge av Gurgum (743 f.Kr.–711 f.Kr.)

  - Hama
    - riket ble annektert av Assyria
    - Monark – Ilu-Bihdi, konge av Hama og Luhuti (731 f.Kr.–720 f.Kr.)

  - Karkemisj
    - Monark – Pisiri, fyrste av Karkemisj (738 f.Kr.–717 f.Kr.)

  - Tabal
    - Monark – Ambaris, konge av Tabal (725 f.Kr.–696 f.Kr.)
- Egypt
  - Monark –
    1. Osorkon IV, hersker i Tanis (730 f.Kr.–716 f.Kr.)
    2. Bakenranef, hersker i Sais (725 f.Kr.–720 f.Kr.)
    3. Piye, farao (744 f.Kr.–714 f.Kr.)
- Elam
  - Monark – Humban-Nikash I, konge av Elam (743 f.Kr.–717 f.Kr.)
- Judea
  - Monark – Akas, konge av Juda (732 f.Kr.–716 f.Kr.)
- Kummuh
  - Monark – Kuštašpi, konge av Kummuh (752 f.Kr.–713 f.Kr.)
- Medere
  - Monark – Deiokes, sjah av Medes (726 f.Kr.–675 f.Kr.)
- Qedar
  - Monark – Shamsi, dronning av Qidri (732 f.Kr.–711 f.Kr.)
- Sam'al
  - Monark – Bar Rakib, konge av Sam'al (726 f.Kr.–713 f.Kr.)
- Tyr
  - Monark – Elulaios, konge av Tyr (728 f.Kr.–694 f.Kr.)
- Urartu
  - Monark – Rusa I, konge av Urartu (735 f.Kr.–714 f.Kr.)


## Asia
- Arakan
  - Monark – Wasa Thura, konge av Arakan (mytisk) (740 f.Kr.–708 f.Kr.)
- Gojoseon
  - Monark –
    1. Sabeol, konge av Gojoseon (mytisk) (772 f.Kr.–704 f.Kr.)
    2. Gi Gwul, konge av Gojoseon (mytisk) (722 f.Kr.–703 f.Kr.)
- Kina
  - Monark – Ping, wáng av Zhou (770 f.Kr.–720 f.Kr.)
  - Cai (stat)
    - Monark – Xuan, marki (hóu) av Cai (749 f.Kr.–715 f.Kr.)

  - Cao (stat)
    - Monark – Huán, hertug (gōng) av Cao (756 f.Kr.–702 f.Kr.)

  - Chen (stat)
    - Monark – Huán, hertug (gōng) av Chen (744 f.Kr.–707 f.Kr.)

  - Chu
    - Monark – Mǐ Xióng Chè, fyrste av Chu (740 f.Kr.–690 f.Kr.)

  - Jin (stat)
    - Monark – È, marki (hóu) av Jìn (724 f.Kr.–718 f.Kr.)

  - Lu (stat)
    - Monark – Yin, hertug (gōng) av Lu (722 f.Kr.–712 f.Kr.)

  - Qi (Shandong)
    - Monark – Xi, hertug (gōng) av Qi (730 f.Kr.–698 f.Kr.)

  - Qin (stat)
    - Monark – Wen, hertug av Qin (765 f.Kr.–716 f.Kr.)

  - Song (stat)
    - Monark – Mu, hertug (gong) av Song (728 f.Kr.–720 f.Kr.)

  - Wey
    - Monark – Huan, hertug (gōng) av Wèi (734 f.Kr.–719 f.Kr.)

  - Zheng (stat)
    - Monark – Jī Wùshēng, hertug (gōng) av Zhèng (743 f.Kr.–701 f.Kr.)
- Magadha
  - Monark – Ripunjaya, magadhādipati (732 f.Kr.–682 f.Kr.)
# (Marie’s the Name) His Latest Flame
«(Marie's the Name) His Latest Flame» er en amerikansk sang med melodi og tekst av Doc Pomus og Mort Shuman. Den ble skrevet for Elvis Presley, som var den første til fremføre den. «(Marie's the Name) His Latest Flame» var én av 25 sanger som Pomus og Shuman skrev for Presley.
Sangen ble spilt inn av Presley i RCA Studio B, Nashville, 26. juni 1961. Den ble utgitt på singlen RCA 47-7908 8. august 1961. Produsent var Steve Sholes og tekniker var Bill Porter.
B-siden var «Little Sister».
Den relativt intense melodien med en Bo Diddley-beat gjorde det godt både på pop og adult contemporary-radiostasjonene.
Men selv om låten var skrevet for Elvis så var det Del Shannon som ble den første til å spille den inn 21 juni 1961, og til å gi den ut noen dager senere.
Coverversjoner har blitt spilt inn på plate av  alternativrockbandet The Smiths (som en del av en live medley med dets sang «Rusholme Ruffians», som fulgte en identisk akkordprogresjon), punkbandet The Misfits, heavy metal-bandet Scorpions, det italienske alternativrock-bandet Verdena samt Brian May.
El Vez spilte inn en singleversjon med den lett endrede tittelen «(Maria's the Name) of His Latest Flame».
Den ble også utgitt som coverversjon med hjemmeinnspillingsartisten R. Stevie Moore på hans album Everything fra 1984.
Undergrunnsbandet «easter» fra Los Angeles (med medlemmer fra den tidlige punkscenen: Danny Dean og Mike Ness på gitar, Chad Carrier på bass og Korky på trommer) spilte inn sangen. Den var med på CD-platen Greatest Hits, som ble utgitt i 2008, men endret tittelen til «Latest Flame».

## Norsk versjon
Eldar Vågan har skrevet en norsk tekst. Den norske tittelen er «Gå for gull». Vazelina Bilopphøggers har spilt inn sangen. Den ble utgitt på albumet Gå for gull! (Slagerfabrikken/Opal SLP 99008 (LP), Slagerfabrikken/Opal SCD 99008 (CD)) i 1987.

## Listeplasseringer
| Artist        | Liste                           | Høyeste plassering | Uker på listen   | Dato for listeplassering |
| ------------- | ------------------------------- | ------------------ | ---------------- | ------------------------ |
| Elvis Presley | Frankrike                       | # 96               | 1 (# 96 i 1 uke) | 27. februar 2005         |
| Elvis Presley | Nederland                       | # 20               | 3 (# 20 i 1 uke) | 26. februar 2005         |
| Elvis Presley | VG-lista                        | # 4                | 6 (# 4 i 1 uke)  | 1961                     |
| Elvis Presley | Storbritannia                   | # 1                | 13               | 4. november 1961         |
| Elvis Presley | Billboard Easy Listening-listen | # 2                |                  | 1961                     |
| Elvis Presley | Billboard Hot 100-listen        | # 4                |                  | 1961                     |
# Rubinstrupe
Rubinstrupe (Calliope calliope) er en fugl i fluesnapperfamilien. Fluesnapperfamilien er delt inn i to subgrupper. Egentlige fluesnappere og Saxicolinae, som tidligere var benevnt som småtroster, som bla steinskvett og nattergaler.
Rubinstrupe er påtruffet to ganger i Norge. Begge funn er fra Utsira Første funn er en hunn som gikk tilfeldig i mistnett i Merkeskogen den 6. oktober 2005. Andre funn utgjøres også av en hunn på samme sted den 1. november 2008. Begge funn er godkjent som spontant opptredene individer i Norsk sjeldenhetskomité for fugl.
Fine utvokste hanner med rubinfarget strupe blir fanget inn i overvintringsområdet syd i Kina og solgt på marked som kjærlighetsfugl.
# Gustaf Dyrssen
Gustaf Dyrssen (født 24. november 1891 i Stockholm, død 13. mai 1981 i Kungsängen) var en svensk sportsutøver som deltok i flere olympiske leker, 1920 i Antwerpen, 1924 i Paris og 1936 i Berlin.
Dyrssen ble olympisk mester i moderne femkamp i OL 1920 i Antwerpen. Han vant konkurransen foran tre landsmenn. Fire år senere, i OL 1924 i Paris, kom han på andreplass bak landsmannen Bo Lindman. Tolv år senere, i OL 1936 i Berlin var han med på det svenske fektelaget som kom på andreplass i lagkonkurransen i kårde. 

## OL-medaljer
- 1920  Antwerpen -  Gull i moderne femkamp  Sverige
- 1924  Paris -  Sølv i moderne femkamp  Sverige
- 1936  Berlin -  Sølv i fekting, kårde lag  Sverige
# NACAC-mesterskapet i friidrett (U23) 2012
NACAC-mesterskapet i friidrett (U23) 2012 ble arrangert i Irapuato i Mexico i 2012.

## Medaljetabell
*   Vertsnasjon ( Mexico)
| Nr.             | Land                 | Gull | Sølv | Bronse | Totalt |
| --------------- | -------------------- | ---- | ---- | ------ | ------ |
| 1               | USA                  | 31   | 25   | 11     | 67     |
| 2               | Mexico*              | 5    | 3    | 10     | 18     |
| 3               | Canada               | 4    | 6    | 8      | 18     |
| 4               | Bahamas              | 1    | 3    | 2      | 6      |
| 5               | Jamaica              | 1    | 1    | 4      | 6      |
| 6               | Barbados             | 1    | 1    | 1      | 3      |
| 7               | Saint Kitts og Nevis | 1    | 0    | 0      | 1      |
| Totalt (7 land) | Totalt (7 land)      | 44   | 39   | 36     | 119    |
# IC 2545
IC 2545 eller AM 1003-333 er et par kolliderende galakser som ligger rundt 450 millioner lysår unna jorden i stjernebildet Luftpumpen. Systemet har to tydelige tidevannsarmer av gass og stjerner slengt ut fra sentralregionen. Den ene tidevannsarmen inneholder flere blå stjernehoper. IC 2545 gløder sterkt i det infrarøde, noe som i tillegg til tidevannsarmene er et tegn på at det er snakk om to kolliderende galakser.
# Sagadi herregård
Sagadi herregård (estisk: Sagadi mõis, tysk: Saggad) er en slottslignende bygning i landsbyen Sagadi i Lahemaa nasjonalpark, Vihula, Lääne-Viru i Estland.

## Hovedbygningen
Herregården omtales første gang i 1469 som tilhørende familien Risbiter. Fra 1684 tilhørte den slekten von Fock, en baltertysk familie som med tiden ble en av de mest velhavende i den estiske overklassen.
Hovedbygningen ble oppført i rokokko i årene 1749–1753, mens en ombygning i tidlig neoklassisistisk stil fant sted i årene 1793–95. Porttårnet og de mange omgivende bygninger stammer også fra denne tiden. Balkongen på sydsiden av hovedbygningen, ble tegnet av arkitekten Rudolf von Engelhardt og oppført i neorenessansestil i 1894.

## Andre funksjoner
I årene 1929–73 fungerte gården som skole, mens en restaurering av bygningene tok til i 1977. I dag inneholder hovedbygningen – som er åpen for publikum – restaurerte elementer i form av takmalerier, utskårne trapper og historiske møbler. De omkringliggende bygninger huser bl.a. skogsmuseum, hotel og restaurant. I parken står noen av Estlands høyeste eketrær.
# MK «Lykken»
MK «Lykken» er en 37 fots krysser (fiskebåt) som ble bygd i 1939. Båten er i dag (2008) under restaurering av Øksnes Kystlag. Etter gjenoppbygging etter andre verdenskrig har båten i dag en 22 hk Volda semidiesel-motor.
«Lykken» ble bygd i Namdalen og var opprinnelig eid av Normann Nilsen i Øksnes i Nordland. Båten var en av de såkalte Nygaardsvoldbåtene, som var fiskebåter som ble finansiert gjennom ei støtteordning som regjeringen Nygaardsvold satte i verk for å bygge opp fiskeflåten på slutten av 1930-tallet. «Lykken» ble drevet fra Skipnes i Øksnes, og drev fiske utenfor Vesterålen, i Lofoten og Finnmark før og i begynnelsen av andre verdenskrig.
Under andre verdenskrig ble båten brukt i illegalt arbeid, og fraktet flyktninger fra land ut til større båter som tok dem med over til Storbritannia. 18. desember 1944 ble båtens eier Normann Nilsen tatt ombord i et alliert marinefartøy for å bli bragt i sikkerhet i Storbritannia, og «Lykken» ble forsøkt senket utenfor Hovden i Bø. Etter tre forsøk var «Lykken» tilsynelatende sunket. Båten sank imidlertid ikke, men holdt seg delvis flytende på grunn av luftlommer i båten, og rak senere på land på Senja. Båten ble bygd opp igjen, og ble solgt til Finnmark i 1952, og var i drift som fiskebåt der fram til 1979. Etter en periode med flere eiere ble båten kjøpt av Sør-Varanger Museum i 1987.
I 1993 ble «Lykken» hentet fra Bugøynes i Øst-Finnmark tilbake til Øksnes av Øksnes Kystlag. Båten ble restaurert og sjøsatt igjen i juli 1995, og var i bruk av kystlaget ved forskjellige anledninger. I 2007 ble det imidlertid oppdaget at båten var sterkt skadet av råte, og båten måtte restaureres helt fra grunnen av. I dag (2008) er dette arbeidet fremdeles i gang. Båten ligger ved Samhold Slip i Sørvågen.
«Lykken» er vernet av Riksantikvaren, og restaureringen har fått støtte fra blant annet Riksantikvaren og Norsk kulturminnefond.
# Sandvatnet (Suldal)
Sandvatnet er en innsjø i Suldal kommune i Rogaland. Den er regulert som magasin for Kvanndal kraftverk. 
I forbindelse med revisjon av konsesjonsbestemmelsene, ble fiskebestand kartlagt i 2017-2022. Det ble funnet tilfredsstillende vannkvalitet og en litt over middels tett bestand av ørret. Det antas å forekomme noe naturlig reproduksjon, men andelen av utsatt fisk og villfisk er ukjent.
# Nunchaku
Nunchaku (karatepinner) er et tradisjonelt Øst-Asiatisk slagvåpen som består av to pinner av tre eller metall forbundet med en liten lenke eller tau. Nunchaku (karatepinner) er mest brukt i sørkinesisk Kung Fu, Kobudo og Karate. Moderne nunchaku (karatepinner) kan være laget av metall, plast eller fiberglass i stedet for det tradisjonelle treverket.

## Historie
Man vet lite om nunchakuens opprinnelse, men regner med at den ble oppfunnet enten i Kina eller Okinawa og ble brukt som våpen i nærkamp. 
Begrepet «sjakko», har også vært brukt på norsk, for å referere til nunchaku.

## Loven
Nunchaku er ikke tillatt å eie, erverve eller selge i Norge uten tillatelse, etter våpenforskriftens § 9-1: 
Det er forbudt å erverve, eie eller inneha elektrosjokkvåpen, pepperspray og andre selvforsvarsmidler med tilsvarende virkning, springkniver, batangakniver, stiletter, slåsshansker, batonger, Nunchaku (karatepinner), kastestjerner, blåserør for utskyting av piler eller andre gjenstander, spretterter eller andre tilsvarende særlig farlige gjenstander uten aktverdig formål og som fremstår som voldsprodukter.
# Yakup Şener
Yakup Şener (født 1. september 1990) er en tyrkisk amatørbokser, som konkurrerer i super lettvekt. Han ble tatt ut til å representere Tyrkia under Sommer-OL 2012 i London, der han røk ut i åttendedelsfinalen.
# Lamba (Shetland)
Lamba (norrønt: Lambey, lamb + ey, «Lamøy») er en ubebodd øy i den skotske øygruppen Shetland. Øya ligger i Yellsundet, 1,5 km nord for innløpet Sullom Voe. Høyeste punkt er 35 meter over havet, og den har et totalt areal på 43 hektar. Øyas fremste trekk er en 27 m høy fyr- eller lys som markerer inngangen til Sullom Voe og en tilstøtende kommunikasjonsmast.
Stedsnavnet antyder at øya i norrøn tid ble benyttet som et sted å la sauer gå fritt. Det finnes steder og øyer med  tilsvarende navn: Lamba, bygd på Færøyene; Lamb Island liten øy i Firth of Forth, Skottland; og Lambay, liten øy utenfor Dublin, Irland.
# Bjørn Breigutu
Bjørn Breigutu (født 25. april 1924, død 29. juni 2004) var en norsk filmskaper.

## Biografi
Bjørn Breigutu var utdannet innen tegning ved Statens håndverks- og kunstindustriskole. Han jobbet for Norsk Film A/S på Jar utenfor Oslo fra 1946 og hadde sin første klipp i 1950 med Filmavisen. Etterhvert ble han Arne Skouens faste klipper. I alt klippet han 26 spillefilmer og regisserte over 60 kortfilmer. Som fagforeningsmann var han med på å starte Norsk Filmforbund.  Hans virke er beskrevet av Gunnar Iversen i  Portrett av en usynlig mann – Om Bjørn Breigutu og hans filmer (1989).
Han var den første som ble tildelt Amandakomiteens ærespris under den første utdelingen av Amandaprisen i 1985 og fikk Norsk Filmforbunds ærespris i 1993.

## Priser
- Statens filmstipend 1961, for studier i utlandet
- Amandaprisen 1985, Amandakomiteens ærespris
- Norsk Filmforbunds ærespris, 1993


## Filmer
- Kampen om tungtvannet 1948, medarbeider
- Døden er et kjærtegn 1949, skuespiller
- Brudebuketten 1953, regi og manus
- Aldri annet enn bråk 1954, klipp
- Det brenner i natt! 1955, klipp
- Fjols til fjells 1957, klipp
- Ni liv 1957, klipp
- Pastor Jarman kommer hjem 1958, klipp
- Herren og hans tjenere 1959, klipp
- Omringet 1960, klipp
- I faresonen 1961, regi
- Bussen 1961, klipp
- Hans Nielsen Hauge 1961, regi
- Kalde spor 1962, klipp
- Freske fraspark 1963, regi og manus
- Klokker i måneskinn 1964, klipp
- Pappa tar gull 1964, klipp
- Vaktpostene 1965, klipp
- Skrift i sne 1966, klipp
- Reisen til havet 1966, klipp
- Musikanter 1967, klipp
- An-Magritt 1969, klipp
- Solen 1970 kortfilm, regi
- Så de vant vår rett 1973 kortfilm om fraflyttingen av Dønnesfjorden
- Krypskyttere 1982, klipp
- Hockeyfeber 1983, klipp
- Orions Belte 1985, klipp
- Feldmann saken 1987, klipp
- Turnaround 1987, klipp
- Folk og røvere i Kardemomme by 1988, klipp
# Niger under Sommer-OL 2012
Niger deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, fire menn og to kvinner deltok i fem sporter, friidrett, svømming, roing, judo og boksing. Det var ellevte gangen Niger deltok i et sommer-OL, de vant ikke noen medaljer. Bokseren Moustapha Hima var landets flaggbærer under åpningsseremonien.    

## Medaljer
| 2012 London | Gull | Sølv | Bronse | Total |
| Niger       | 0    | 0    | 0      | 0     |
# Erika Piancastelli
Erika Piancastelli (født 20. juni 1996) er en italiensk softballspiller.
Hun representerte Italia under Sommer-OL 2020 i Tokyo, hvor laget hennes ble nummer 6.
# Strandzja
Strandzja (bulgarsk: Странджа, skrives også Strandja og/eller Stranja; tyrkisk: Yıldız Dağları eller Istranca) er et fjellmassiv i det sørøstlige området av Bulgaria og den europeiske delen av Tyrkia, eller den sørøstlige delen av Balkan mellom slettene i Trakia i vest, lavlandet nær Burgas i nord, og Svartehavet i øst. Den høyeste toppen er Mahya Dağı (bulgarsk: Махиада, Mahiada) (1 031 meter) i Tyrkia, mens det høyeste punktet i den bulgarske delen er Goljamo Gradisjte (710 meter). Det totale arealet av massivet er om lag 10 000 km².

## Geografi og klima
Klimaet i området er i stor grad påvirket av Svartehavet, og det er stort sett et fuktig kontinentalklima i fjellene og fuktig subtropisk klima ved kysten. Store elver i området er; Veleka (147 km) og grenseelva Rezovska (112 km). Strandzja naturpark, som ble oppretta i 1995 i den bulgarske delen av fjellet, er det største verna området i Bulgaria med 1 161 km², eller om lag 1 % av den totale flatevidda i Bulgaria. Kanskje opptil 50 % av plantelivet i Bulgaria er representert i denne parken.

## Historie og kultur
Området var befolket av trakere i antikken og inneholder i dag mange ruiner av trakiske helligdommer og offeralter, steindysser og andre arkeologiske legemer. 
Fjellene var åsted for det bulgarske Ilinden-Perobrazjenie-opprøret i 1903, som ble knust av osmanske (tyrkiske) tropper. Den nåværende grensa mellom Bulgaria og Tyrkia ble oppretta etter Balkankrigene i 1912-1913, da nordlige deler av Stradzja ble en del av Bulgaria. 
Kulturelt er den bulgarske delen av Stradzja kjent for en spesiell arkitektur som en kan se i Malko Tarnovo, Brasjljan og de fleste andre landsbyer, med rike folkeminne og særprega ritualer, slik som nestinarstvo (barbeint dansing på glødende kull), som har mange hedenske elementer.
# Lotta Lepistö
Lotta Lepistö (født 28. juni 1989) er en finsk syklist som konkurrerer i landeveissykling.
Hun representerte Finland under Sommer-OL 2016 i Rio de Janeiro, der hun ikke fullførte landeveisrittet, men endte på 17.-plass i temporittet tre dager senere.
Lepistö tok bronsemedalje i både fellesstart og lagtempo under VM i landeveissykling 2016 i Doha.
# Hjemmeværnet
Hjemmeværnet er en forsvarsgren av Danmarks militærvesen.

## Historie
Etter fredsslutningen i 1945 ble det i Danmark opprettet en rekke hjemmevernsforeninger, noen steder kalt det sorte hjemmevern og andre det blå hjemmevern alt etter uniformenes farve. Forklaringen på navnene er at det blå hjemmevern bar blå kjeledresser, og det sorte hjemmevern fikk utlevert uniformer i forskjellige farver, hvoretter alle ble farvet sorte for å skape et ensartet preg.
Opprettelsen av disse foreningene ble begrunnet med at det var mange motstandsfolk som ikke ville avlevere våpnene fra krigens tid. Politikeren Frode Jakobsen, som også var medlem av Frihedsrådet, var en av fortalerne for et hjemmevern.
Den danske regjeringen opprettet i 1949 det hjemmevernet som eksisterer i dag, blant annet for å få kontroll over de mange våpen som var i hjemmevernsforeningene.
Under den kalde krigen fungerte hjemmevernet som støtte for det øvrige forsvar.
Den viktigste oppgaven var og er stadig overvåkningen av Danmarks territorium. Meldinger fra Hjemmeværnet er utrolig viktige for det øvrige forsvar.
Bevoktning av militære og samfunnsviktige installasjoner er også en viktig del av Hjemmeværnets virke.
Av andre oppgaver kan nevnes bakhold og sabotasje mot fiendens avdelinger og installasjoner, sjøredning, veivisning og forskjellige sikringsoppgaver.
Etter den kalde krigens avslutning med Berlinmurens fall er hjemmevernets fremtidige rolle omdiskutert.
Forsvarsgrenen er som følge av forsvarsforliket som løper 2005–2009 i gang med store endringer i organisasjonen med henblikk på å kunne yte en bedre og mere målrettet innsats i det sivile samfunn ved katastrofer, terrorisme eller naturkatastrofer.

## Organisasjon
Hjemmeværnet er delt opp følgende grener:
- Hærhjemmeværnet
  - Politihjemmeværnet
- Flyverhjemmeværnet
- Marinehjemmeværnet
- Virksomhedshjemmeværnet
  - Jernbanehjemmeværnet
  - Telehjemmeværnet
  - Posthjemmeværnet
  - Energihjemmeværnet

Der er cirka 57 000 medlemmer av Hjemmeværnet. Disse frivillige representerer et bredt utsnitt av den danske befolkningen.
Hjemmeværnet er per 1. januar 2007 oppdelt i en aktiv og reservestyrke. Den aktive del består av cirka 40 prosent av den samlede styrke. For å være en del av den aktive styrke kreves det minimum 24 timers funksjonsrelatert tjeneste årlig. Oppdelingen er en konsekvens av forsvarsforliket 2005–2009.
# Redenzione
Redenzione er en italiensk stumfilm fra 1919, regissert av Carmine Gallone og Godofredo Mateldi.

## Handling
Filmen var et historisk epos om livet og mytene rundt Maria Magdalena.

## Skuespillere
- Diana Karenne som Maria Magdala
- Alberto Pasquali som Gesù
- Pépa Bonafé som Salomè
- Luigi Rossi som Erode
- Elisa Severi som Erodiade
- Camillo De Rossi som Il Centurione
- Luigi Duse
- Salvatore Mereu
- Salvatore Ferdinando Ramponi
- Signor Guacci
- Signora Innocenti
# Xu Sheng
Xu Sheng (tradisjonell kinesisk: 徐盛, forenklet kinesisk: 徐盛; født i det som i dag er fylket Ju i provinsen Shandong i Kina, død omkring 225) var en general for Wu-dynastiet i de tre rikers tid i det gamle Kina.
Xu Sheng utkjempet mange slag for riket Wu, og beseiret noen ganger tallmessig svært overlegne motstandsstyrker.
Etter at Cao Pi hadde utropt seg til keiser i riket Wei, anførte han en stor krigsmakt mot riket Wu. Som øverstkommanderende for Wus styrker lot Xu Sheng bygge en falsk voll ved grenseflodens bredd, over en strekning på over hundre li. Da Cao Pi så denne vollen, trakk han straks tilbake sin hær. På denne måten avverget Xu Sheng hele Wei-angrepet uten å miste en eneste mann. Kort etter døde han.
# Lauren Gale
Lauren Gale (født 2000) er en canadisk friidrettsutøver.
Hun representerte Canada under Sommer-OL 2024 i Paris, der hun ble utslått i de innledende rundene på 400 meter.
# Trøseelva
Trøseelva (også skrevet Trøsenelva) er ei elv i Tjeldsund kommune i Troms. Den er 6,7 km lang (10,1 km regnet fra fjerneste kilde), og har et nedbørfelt på rundt 28,3 km².
Elva har utspring fra Øyvasskaret på Bufjellet, hvor den heter Reinåselva og renner mot sør til Lille Trøsevatnet (103 moh). Her begynner selve Trøseelva, som renner ut av vatnet mot nordvest ned til Store Trøsevatnet (75 moh.). En knapp kilometer nedenfor Store Trøsevatnet løper den sammen med Jarelva. Etter samløpet snur elva mot sørvest og fortsetter til munningen i Trøsen, tre kilometer øst for kommunesenteret Evenskjer.
# VM i vektløfting 1922
VM i vektløfting 1922 (verdensmesterskapet i vektløfting) ble arrangert i Tallinn i Estland i 1922.

## Medaljevinnere
| Øvelse   | Gull                       | Sølv                       | Bronse                      |
| -------- | -------------------------- | -------------------------- | --------------------------- |
| 60 kg    | Heinrich Graf · Sveits     | Karl Kõiv · Estland        | Gustav Ernesaks · Estland   |
| 67,5 kg  | Alfred Neuland · Estland   | Eduard Vanaaseme · Estland | Voldemar Noormägi · Estland |
| 75 kg    | Saul Hallap · Estland      | Alberts Ozoliņš · Latvia   | Alfred Puusaag · Estland    |
| 82,5 kg  | Roger François · Frankrike | Johannes Toom · Estland    | Rudolf Tihane · Estland     |
| +82,5 kg | Harald Tammer · Estland    | Kārlis Leilands · Latvia   | Kaljo Raag · Estland        |
# Privatetterforsker
En privatetterforsker er en person som påtar seg etterforskning av saker som det offentlige apparat (politiet) ikke har løst, eller der det stilles spørsmål ved politiets konklusjoner.

## Norge
Tittelen er ikke beskyttet, og hvem som helst kan etablere seg som privatetterforsker.
Imidlertid har de fleste norske privatetterforskere en bakgrunn fra politiet eller annen relevant yrke, som f.eks Ola Thune. Det er også utarbeidet et etisk regelverk for medlemmer av Norsk Forening for Etterforsking og Sikkerhet og Norske Privatetterforskeres Forbund.
Saker av mer triviell karakter som enkelte privatetterforskere påtar seg, er saker hvor den ene ektefelle ønsker å fremskaffe beviser om sin partners utroskap.
Privatetterforskeren er en kjent skikkelse i litteraturens verden, fra Sherlock Holmes til Varg Veum.
# Isol
Isol er kunstnernavnet til Marisol Misenta (født 6. mars 1972), en argentinsk illustratør, barnebokforfatter, poet og sanger.
Marisol Misenta ble født i Buenos Aires, der hun fortsatt bor. Hun studerte ved Escuela Nacional “Rogelio Yrurtia” for å bli formingslærer og siden ved Universitetet i Buenos Aires før hun viet seg helt til arbeidet som tegner og forfatter. Isol lager egne bøker og illustrerer bøker av andre forfattere. Hun debuterte i 1997 med Vida de perros, en bildebok som kom på norsk under tittelen Et hundeliv i 2009. Isol er ellers utgitt i Mexico, Spania, USA, Frankrike, Korea, Sveits og Argentina. Fra 2000 til 2005 bidro hun med ukentlige avistegninger i Clarín, Argentinas største avis. 
Som finalist til Hans Christian Andersen-prisen i 2006, ble Isol regnet som en av verdens fem beste illustratører. I 2013 ble hun tildelt den internasjonale Litteraturprisen til minne om Astrid Lindgren (ALMA), verdens største barnebokpris, på fem millioner kroner.
# Kodiak (øy)
Kodiak er ei av øyene i Kodiakarkipelet i den amerikanske delstaten Alaska. Øya ligger i Alaskabukta, ved sørkysten, i Kodiak Island Borough. I vest ligger Shelikofstredet, som skiller øya fra fastlandet.
Med et areal på 9 293 km², er dette Alaskas største, og USAs nest største øy. Øya har en lengde på 160 kilometer, og en største bredde på 96 kilometer. Den største byen på øya er Kodiak. Andre bosetninger er Port Lions og Old Harbor.
De første nybyggerne var russiske utforskere under Grigorij Sjelikhov som i 1784 grunnla en russisk bosetning på Kodiak ved Three Saints Bay, nær nåtidens Old Harbor.
I 1997 brukte Lars Monsen 14 dager på å krysse øya til fots på langs.
# Jesusbevegelsen
Jesusbevegelsen (engelsk: The Jesus Revolution) var en radikal kristen bevegelse som hadde sitt utspring i hippie-bevegelsen på slutten av 1960-tallet i USA. Hippie-bevegelsen representerte et politisk og kulturelt brudd med det etablerte samfunnet. Når de ble kristne, tok de med seg hippie-kulturen inn i kristendommen. I Norge hadde derimot Jesusbevegelsen mindre appell i hippie-miljøet enn i USA.
Bevegelsen begynte for alvor å utbre seg på 1970-tallet og kom også etter hvert til Europa og Norge. Kristne ungdomsbevegelser ble influert, men mange av de mer tradisjonelle karismatiske miljøene (som eksempelvis Aril Edvardsens Sarons Dal) ble i mindre grad påvirket. I Norge var det særlig «Guds fred» i tilknytning til Trefoldighetskirken i Oslo som ble et arnested for bevegelsen. Jesusbevegelsen førte med seg en iver og et engasjement hos store deler av datidens kristne ungdommer. Jesus-bevegelsen kan vel sies å være en slags motkulur mot det materialistiske Vesten.

## I Norge
Norske grupper som var preget av Jesusbevegelsen var Guds Fred med base i bokollektivet Fredens bolig i Bærum, og Ung Visjon/Ny Visjon i Molde. Visegruppa Kari Hansa og Gregers Hes hadde utspring i Guds Fred-miljøet, mens jazzrockgruppa Kainos kom fra Molde. 
Ole Bjørn Urne etablerte et arbeid blant rusmisbrukere i Oslo i 1970, kalt Ten Center.
# Sherlock Holmes (1922)
Sherlock Holmes er en amerikansk stumfilm fra 1922 regissert av Albert Parker.

## Handling
Prins Alexis (spilt av Reginald Denny) er en student ved Cambridge University, hvor han blir anklaget for å ha stjålet. En annen student, John Watson, mener at han burde søke hjelp fra klassekameraten deres Sherlock Holmes. I mellomtiden, mens han finpusser sine observasjonsevner ute på landsbygda, faller Holmes og blir slått bevisstløs. En ung forbipasserende kvinne, Alice Faulkner (spilt av Carol Dempster), kommer ham til unnsetning. Holmes godtar saken, og finner snart en annen mistenkt, Wells (spilt av William H. Powell) som til slutt innrømmer at det var han tok pengene, for å prøve å komme seg vekk fra Moriarty (spilt av Gustav von Seyffertitz) og det viser seg at Wells faktisk er sønn av en annen kjeltring som kjenner Moriarty.
Fascinert møtes Holmes og Moriarty ansikt til ansikt, men selvfølgelig nekter Moriarty å samarbeide. Holmes informerer Watson om at han har funnet sitt viktigste oppdrag i livet: å stoppe Moriarty, en gang for alle. I mellomtiden kommer Alexis onkel, grev von Stalburg (spilt av David Torrence) med viktige nyheter: begge brødrene hans har blitt drept i en "ulykke" og greven har dermed blitt kronprins. Det er derfor ikke mulig for ham å gifte seg med Rose Faulkner, søsteren til Alice, og den sønderknuste Rose begår derfor selvmord.
Flere år senere blir det skrevet om Sherlock Holmes i en avis, etter å ha løst et mysterium som hadde forvirret Scotland Yard. Men han har fremdeles ikke klart å finne igjen Alice Faulkner, men veiene deres krysses snart igjen. Moriarty er ute etter Rose Faulkners kjærlighetsbrev fra prinsen, som han ønsker å bruke for å utpresse dem. Når prinsen ber Holmes ta saken og få tak i brevene, nekter han først, ettersom han holder prinsen ansvarlig for Roses død. Men han ombestemmer seg, etter at han får vite at Alice kan være involvert.

## Skuespillere
- John Barrymore som Sherlock Holmes
- Roland Young som Dr. John Watson
- Carol Dempster som Alice Faulkner
- Gustav von Seyffertitz som Professor Moriarty
- Louis Wolheim som Craigin
- Percy Knight som Sid Jones
- William H. Powell som Forman Wells
# Mr. Tiltakslysten
«Mr. Tiltakslysten» er en norsk sang som ble skrevet av Øystein Sunde og utgitt august 1989 på Sundes musikkalbum Kjekt å ha. Sangen ble innspilt i Nashville.
Teksten handler om en mann som mest av alt liker å drive dank. Sunde har ellers lånt en melodi-strofe fra barnesangen «Fløy en liten blåfugl» samt rockesangen «Yes Sir, That's My Baby». Tittelen er sannsynligvis et ordspill på at man snart MISTER tiltakslysten; mens i stedet blir det stavet Mr. (som er engelsk for Herr).

## «Mr. Tiltakslysten» i notebøker
- Kjekt å ha–1 i (1990)[4]
- Du må'kke komme her og komme her i 1997..[2]


## Musikere og instrumenter[3]
- Øystein Sunde: vokal, akustisk gitar
- Roy Husky Jr.: bass
- Kenny Malone: trommer
- Ray Flacke: elektrisk gitar
- Bruce Bouton: steel gitar
- Jerry Douglas: dobro
- Bela Fleck: banjo
- Mark O'Connor: fele, mandolin
- Einar Mjølsnes: hardingfele
# Paranoid Linux
Paranoid Linux er et operativsystem som beskrives i romanen Little Brother av Cory Doctorow. Denne programvaren beskrives som et system som krypterer all kommunikasjon, med utgangspunkt at brukeren er under angrep fra myndighetene. Slik Doctorow beskriver det er systemet utviklet for bruk blant kinesiske og syriske dissidenter.
Paranoid Linux simulerer «vanlig» oppførsel på nettet gjennom å surfe på nettet, fylle inn skjemaer og fylle ulike chatrooms med mer eller mindre meningsløs prat. Samtidig vil en av fem hundre tegn være del av den virkelige kommunikasjonen som brukeren deltar i.
Paranoid Linux er i utgangspunktet et produkt av en roman, men frivillige har gått i gang med å utvikle en virkelig utgave av programvaren basert på Linux.
# Auguste Mariette
Auguste Ferdinand-François Mariette (født 11. februar 1821 i Boulogne-sur-Mer, død 18. januar 1881 i Boulaq i Kairo) var en fransk egyptolog og arkeolog. Han var grunnlsgger av the Egyptian Department of Antiquities (senere Supreme Council of Antiquities).

## Liv og virke
Mariette var lærer fra 1841 til 1848 ved Boulognes skole, samtidig som han engasjerte seg i noen små litterære og vitenskapelige virksomheter. Sistnevnte, som først dreide seg om klassisk arkeologi, konsenterte seg så om egyptologi. En kiste med innskripter som var utstilt i Boulognes rådhus fanget tilfeldig Mariettes oppmerksomhet og førte til at han undersøkte den. Noe som førte til at Mariette for alvor konsenterte seg om studiet av det gamle Egypt.
I 1848 kom han til Paris og ble kort tid etter ansatt som tjenstemann ved Louvres egyptiske oldsakssamling. I 1850 kom Mariette til Alexandria med statsstøtte i den hensikt å i de egyptiske klostre studere og om mulig anskaffe koptiske og syriske håndskrifter. Forhandlingene trakk ut i tid, noe som innebar at Mariette, heller enn å være uten noe å sysle med, utnyttet sitt påtvungne opphold i Kairo til å studere denne bys omgivelser.
Mariette ledet fra 1850 utgravingene ved Memfis, Abydos og Edfu i Egypt. I 1851 fant han det omfattende gravanlegget over Apis-oksene. Fra 1858 var han leder for det arkeologiske arbeidet som de egyptiske styresmaktene selv stod bak.
En mengde mindre fornlevninger, steler, likkister, statuer, figuriner, prydelses- og husgerådssaker, papyrer og så videre kom også ved disse utgravninger for dagen og utgjorde hoveddelen i det av Mariette grunnlagte storartede egyptiske museet i Kairo. Som forsker utrettet Mariette langt mindre enn som oppdager. og likevel etterlot han en høyst betyningsfull litterær bagasje, bestående hovedsakelig av undersøkelser i egyptisk arkeologi samt veldigr publikasjoner av innskrifter og bilder, hentet fra de ruinsentra han ved utgravnelser hadde gjort tilgjengelige for forskningen. 
Samlingen av de funnsakene som Mariette gjorde, danner grunnlaget for det store al-Antikhane-museet i Kairo. 
Mariette skrev tekstutkastet til Giuseppe Verdi sin opera Aïda, et verk som ble uroppført i Kairo i 1871.
Mariette døde i Boulaq i Kairo, nær 60 år gammel.
# Ashot Karapetyan
Ashot Karapetyan (født 9. mai 1999) er en armensk alpinist. Han ble armensk mester i slalåm i 2018.

## Idrettskarriere

### Sesongen 2015/16
Karapetyan deltok i Junior-VM i alpint 2016, der han kom på 47.-plass i storslalåm. Han fullførte ikke slalåmrennet. 

### Sesongen 2016/17
VM i alpint 2017 ble arrangert i St. Moritz i Sveits, og Karapetyan kom der på 77.-plass i slalåm. I storslalåm ble han diskvalifisert. 

### Sesongen 2017/18
I januar 2018 deltok han i det iranske mesterskapet i alpint, og kom der på sjuendeplass i storslalåm og tiendeplass i slalåm. Den 31. januar vant han slalåm under det armenske mesterskapet i alpint i Tsaghkadzor.  
Karapetyan representerer Armenia under Vinter-OL 2018.
# Finanskapital
Finanskapital består av bankinnskudd, andeler i aksjefond, obligasjons- og pengemarkedsfond, verdipapirer reg. i Verdipapirsentralen (VPS), andre verdipapir, aksjer, obligasjoner og opsjoner ikke registrert i VPS, andre fordringer og annen formue og annen skattepliktig formue i utlandet.
# Gerson Baldé
Gerson Baldé (født 2000) er en portugisisk friidrettsutøver som konkurrerer i lengdehopp og høydehopp.
I 2025 representerte han Portugal i lengdehopp under VM i friidrett innendørs 2025 i Nanjing, og kom på 8. plass i finalen med et lengste lengdehopp på 8,03 m.
# Monte das Gameleiras
Monte das Gameleiras er en kommune i delstaten Rio Grande do Norte i nordøstregionen av Brasil.
# Marita Skammelsrud Lund
Marita Skammelsrud Lund (født 1989) er en norsk tidligere fotballspiller. I utgangspunktet spilte hun midstopper, mens på Norges kvinnelandslag i fotball spilte hun høyreback og på klubblaget LSK Kvinner spilte hun tidvis sentral midtbane. Lund har spilt for Lisleby FK, Skogstrand IL, samt Flyers and Vikings Singapore. Hun bodde i Singapore i fire år. Hun la opp i 2016 etter at LSK Kvinner sikret seg The Double.
Lund har spilt 81 landslagskamper for Norge, og har scoret to mål.
Marita Skammelsrud Lund er niesen til Bent Skammelsrud, tidligere kaptein på Rosenborg.
# Linyi (Yuncheng)
Linyi (kinesisk: 临猗县; pinyin: Línyī Xiàn) er et fylke i provinsen Shanxi i Folkerepublikken Kina. Det er del av byprefekturet Yuncheng.
Befolkningen var på 547 117 innbyggere i 1999.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
# Georgij Vasiljev
Georgij Vasiljev (Гео́ргий Никола́евич Васи́льев, Georgij Nikolajevitsj Vasiljev; født 13. novemberjul./ 25. november 1899greg. i Vologda i Det russiske keiserdømmet, død 1946 i Ljubljana i Jugoslavia) var en sovjetisk regissør, manusforfatter og skuespiller.

## Filmografi (utvalg)
- 1930 – Spjasjtsjaja krasavitsa (Спящая красавица)[5][6]
- 1934 – Tsjapajev (Чапаев)
- 1937 – Volotsjajevskie dni (Волочаевские дни)
- 1942 – Oborona Tsaritsyna (Оборона Царицына)
- 1943 – Front (Фронт)